stanford-oval/wikipedia huggingface dataset:
NjRAT

| --- | --- |

 מפתח:  Sparclyheason
 מערכת הפעלה:  חלונות
 סוג רישיון:  תוכנה חינמית
 קטגוריה:  שליטה מרחוק
 
אנג'ייראט (באנגלית: njRAT; מוכר גם בשם: Bladabindi) היא תוכנת מחשב זדונית המאפשרת שליטה וניהול מחשב מרוחק (RAT). תוכנה זו תומכת במערכות הפעלה חלונות מבית מיקרוסופט ומאפשרת למשתמש בה להריץ כלים ופקודות במחשב מרוחק.
התוכנה זוהתה לראשונה בשנת 2013, על ידי חברת הסייבר הישראלית סיינט (Cynet), נכתבה על ידי קבוצת תקיפה בשם Sparclyheason וכוונה ליעדים במזרח התיכון.
בשנת 2014, הסירה חברת מיקרוסופט כארבעה מיליון אתרי אינטרנט במטרה להשבית את יכולותיה של תוכנת njRAT.
בשנת 2016, דיווחה חברת Softpedia שקמפיין ספאם המפיץ סוסים טרויאנים ותוכנות זדוניות כמו njRAT מכוונים למשתמשי דיסקורד.
בשנת 2017, נפרץ האתר הרשמי של המדינה האסלמית והציע להורדה את תוכנת Adobe Flash Player כשמאחוריה מסתתרת njRAT.
מבנה התוכנה

ישנם שני מרכיבים לתצורת שרת-לקוח, קובץ הלקוח (אותו מתקינים על המחשב המרוחק) וקובץ השרת (המציג פאנל ניהול ומאפשר הרצת פקודות).
קובץ השרת חייב להיות מותקן במחשב המרוחק בו רוצים לשלוט ומכיל ממשק הפעלה פשוט המאפשר לבצע פעולות שונות:
רישום הקשות
לכידת מסך כקובץ תמונה
צילום ממצלמת האינטרנט
הפעלת המיקרופון
שולחן עבודה מרוחק
כיבוי המערכת
נעילת המערכת
אתחול וניתוק המערכת
העלאת קבצים
הפעלת קבצים מקומיים
שליטה בתזוזות העכבר
עדכון ועריכת שירותים
עדכון כתובות
סריקת רשת
בדיקת פורטים
סריקת רשתות אלחוטיות
צ'אט מרוחק
ממשק הפקודה
פתיחה וסגירה של תיקיות
ראו גם

Darkcomet
Back Orifice
Netbus
פרוטוקול VNC לשליטה מרחוק
הערות שוליים

↑  nJRAT Report: Bladabindi, Cynet (באנגלית)
↑  njRAT Espionage Malware Targets Middle Eastern Governments, Telecoms and Energy, threatpost.com (באנגלית)
↑  RAT v0.7d Edition By HiDDen PerSOn, learn all kind of hacking (ברוסית)
↑  Microsoft Darkens 4MM Sites in Malware Fight – Krebs on Security (באנגלית)
↑  Catalin Cimpanu, VoIP Gaming Servers Abused to Spread Remote Access Trojans (RATs), softpedia, ‏20 באוקטובר 2016 (באנגלית)
↑  Hackers Hit Islamic State Site, Use It to Spread Malware, www.vice.com (באנגלית)
Estudios Interdisciplinarios de América Latina y el Caribe

| --- | --- |
 מו"ל:  אוניברסיטת תל אביב 
 תאריכי הופעה:  1990–הווה (כ־34 שנים) 
 שפה:  אנגלית, פורטוגזית, ספרדית, שפות מרובות 
 מדינה:  ישראל 
 ISSN:  0792-7061, 2226-4620
 אתר רשמי
 
Estudios Interdisciplinarios América Latina y el Caribe (בעברית: לימודים בין-דיסציפלינריים של אמריקה הלטינית והקריביים, מוכר בראשי התיבות EIAL) הוא כתב עת חצי-שנתי תלת-לשוני (אנגלית, ספרדית ופורטוגזית) המוקדש ללימודי אמריקה הלטינית במאה ה-20 מנקודת מבטן של דיסציפלינות שונות במדעי החברה. EIAL יוצא לאור מטעם מכון סוורדלין להיסטוריה ותרבות של אמריקה הלטינית שבאוניברסיטת תל אביב.
הגיליון הראשון ראה אור בשנת 1990. עורכו המייסד של EIAL היה צבי מדין. כיום עורכיו של EAIL הם חררדו לייבנר ורוזלי סיטמן, ועורכו הראשי הוא רענן ריין. החל משנת 2006 רואה EIAL אור בסיועה של משפחת סוורדלין (Sverdlin). בכל שנה אחד הגיליונות הוא נושאי ואילו האחר כולל מאמרים בנושאים מגוונים.
EIAL הוא כתב העת היחיד בישראל המוקדש ללימודי אמריקה הלטינית, והיחיד בתחום לימודי אמריקה הלטינית המוקדש למאה ה-20. היכולת לפרסם מאמרים בספרדית ובפורטוגזית מהווה יתרון משמעותי לחוקרים מרחבי אמריקה הלטינית עצמה, המתקשים לעיתים לפרסם את פירות מחקריהם בכתבי עת מקצועיים בינלאומיים אחרים. הגישה התלת-לשונית מאפשרת גם לחוקרים שאינם בקיאים באנגלית לקרוא ביקורות ספרים שראו אור באנגלית, ולהתעדכן בחזית המחקר בשפתם שלהם, ובכך מהווה כתב העת גשר חשוב בין מרחבים אקדמאיים שונים בתוך תחום לימודי אמריקה הלטינית.
היות שכתב העת זמין באינטרנט במלואו ובאופן חופשי, הוא זמין ביותר עבור קהל קוראים מגוון וכן למי שאמצעיהם הפיננסיים הצנועים אינם מאפשרים להם לקרוא את שאר כתבי העת המובילים בתחום.
The Party's Over

The Party's Over (באנגלית: המסיבה נגמרה) הוא אלבום הבכורה של הלהקה הבריטית Talk Talk. הוא יצא לאור בשנת 1982 והופק על ידי קולין ת'רסטון, שעבד בעבר כטכנאי הקלטה בשביל דייוויד בואי אבל היה מוכר יותר תודות להפקתו של שני האלבומים הראשונים של דוראן דוראן.
האלבום מציג את סגנון הלהקה המקורי, הסינת'-פופ, שהיה דומה לדוראן דוראן (שתי הלהקות חלקו את אותו מפיק באלבום זה). בהמשך, צליל הלהקה יהפוך ליותר ויותר אקספרימנטלי ויכלול יותר כלים אקוסטיים, עד שבאלבומים האחרונים הלהקה תמציא סגנון שייקרא מאוחר יותר פוסט רוק.
זהו האלבום היחיד של הלהקה עם סיימון ברנר, הקלידן המקורי של הלהקה, שבהמשך יוחלף באופן לא רשמי על ידי טים פריס-גרין.
רשימת שירים

| צד א'> מס' | צד א'> שם | צד א'> כתיבה | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Talk Talk  | אד הוליס, מארק הוליס | 3:23 |  |  |  |  |  |  |
| 2. | It's So Serious  | סיימון ברנר, לי האריס, מ. הוליס, פול ווב | 3:21 |  |  |  |  |  |  |
| 3. | Today  | ברנר, האריס, מ. הוליס, ווב | 3:30 |  |  |  |  |  |  |
| 4. | The Party's Over  | ברנר, האריס, מ. הוליס, ווב | 6:12 |  |  |  |  |  |  |
| צד ב'> מס' | צד ב'> שם | צד ב'> כתיבה | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | Hate  | ברנר, האריס, מ. הוליס, ווב | 3:58 |  |  |  |  |  |  |
| 6. | Have You Heard the News?  | מ. הוליס | 5:07 |  |  |  |  |  |  |
| 7. | Mirror Man  | מ. הוליס | 3:21 |  |  |  |  |  |  |
| 8. | Another World  | ווב | 3:14 |  |  |  |  |  |  |
| 9. | Candy  | מ. הוליס | 4:41 |  |  |  |  |  |  |
| משך כולל: | משך כולל: | משך כולל: | 36:47 |  |  |  |  |  |  |
משתתפים

מארק הוליס - שירה
לי האריס - תופים
פול ווב - גיטרת בס
סיימון ברנר - קלידים
Angel (שיר של שרה ברייטמן)

"Angel" (בעברית: "מַלְאָך") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן האחד-עשר שלה, Dreamchaser. השיר יצא לאור ב-15 באוקטובר 2012, כסינגל הראשון והפותח מתוך האלבום, על ידי חברת התקליטים שמחה LLC.
השיר הגיע למקום ה-42 במצעד שירי הדאנס קלאב.
רקע וכתיבה

השיר נכתב על ידי ג'רי בארנס, ביחד עם סאלי הרברט והופק על ידי מייק הדג'ס וסאלי הרברט גם כן. בשנת 2001, ביצעה הרברט את השיר עבור פסקול הסרט "קראש", בו השתתפה השחקנית אנדי מקדואל.
בסמוך לצאתו של הסינגל, יצא מיני-אלבום אשר הכיל בתוכו רמיקסים שונים שנעשו עבורו.
וידאו קליפ

הווידאו קליפ המלא שיצא עבור השיר הועלה לערוץ היוטיוב הרשמי של שרה ברייטמן ב-10 באוקטובר 2012. הקליפ היה זמין להורדה דיגיטלית ב-30 באוקטובר באותה השנה. הקליפ מכיל בתוכו קטעי ווידאו שונים שצולמו במצלמה ביתית, ואוגדו לסרטון וידאו שלם.
נכון ל-11 בספטמבר 2019, מונה הצפיות של הקליפ עומד על כ-1.5 מיליון צפיות.
שיר נושא

במקור, הוקלט השיר בשנת 2001, על ידי סאלי הרברט, תוך שתיפקד כשיר הנושא בסרט "Crush".
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | מצעד שירי הדאנס קלאב | 42 |  |
היסטוריית יציאות לאור

| אזור | תאריך יציאה | פורמט | מקור |
| --- | --- | --- | --- |
| אירופה | 15 באוקטובר 2012 | הורדה דיגיטלית |  |
| מקסיקו | 15 באוקטובר 2012 | הורדה דיגיטלית |  |
| ארצות הברית | 16 באוקטובר 2012 | הורדה דיגיטלית |  |
| קנדה | 16 באוקטובר 2012 | הורדה דיגיטלית |  |
| יפן | 24 באוקטובר 2012 | הורדה דיגיטלית |  |
MacArthur Park

| --- | --- |
עטיפת הסינגל בארצות הברית שבה נעשה שימוש גם בגרמניה
עטיפת הסינגל בארצות הברית שבה נעשה שימוש גם בגרמניה
 סינגל בביצוע ריצ'רד האריס
 מתוך האלבום A Tramp Shining
 יצא לאור:  אפריל 1968
 פורמט:  סינגל
 תאריך הקלטה:  21 בדצמבר 1967 – 6 בינואר 1968
 סוגה:  בארוק פופ  פופ תזמורתי 
 שפה:  אנגלית 
 בי-סייד:  Didn't We?
 אורך:  7:21
 חברת תקליטים:  Dunhill Records
 כתיבה:  ג'ימי וב
 לחן:  ג'ימי ווב 
 
"MacArthur Park" (בעברית: "פארק מקארתור") הוא שיר שנכתב והולחן על ידי ג'ימי וב (Jimmy Webb). ריצ'רד האריס היה הראשון שביצע את השיר ב-1968. הגרסה שלו הגיעה עד למקום שני בטבלת בילבורד הוט 100, ולמקום רביעי במצעד הסינגלים הבריטי. "MacArthur Park" זכה לגרסאות כיסוי על ידי אומנים רבים, כולל גרסת להיט ב-1969 על ידי זמר הקאנטרי ויילון ג'נינגס. בין גרסאות הכיסוי הידועות ביותר הוא עיבוד לדיסקו של דונה סאמר מ-1978 שהגיע למקום הראשון בטבלת בילבורד הוט 100.
הקומיקאי דייב בארי כינה את השיר "השיר הגרוע ביותר שנכתב אי פעם" בספרו "ספר השירים הגרועים" (Book of Bad Songs) מ-1997. מילות השיר והדימויים הנמלצים (במיוחד ידועה לשמצה ההשוואה בין אהבה אבודה לעוגה שהושארה בגשם) תוארו כ"מנופחים" ו"ביזאריים".
כתיבת השיר

MacArthur Park נכתב והולחן על ידי ג'ימי וב בקיץ וסתיו 1967 כחלק מהלחנת קנטטה. וב הציע את הקנטטה במלואה ל-The Association, להקת בנים מקליפורניה, אבל הלהקה דחתה את ההצעה. ההשראה לשיר הייתה מערכת היחסים והפרידה של וב מסוזי הורטון (Susie Horton). פארק מקארתור בלוס אנג'לס היה המקום בו השניים נפגשו לעיתים לארוחת צהריים, ובילו בו את הזמנים המהנים ביותר ביחד. באותה תקופה (אמצע 1965) עבדה הורטון עבור חברת ביטוח חיים שמשרדיה שכנו ברחוב מול הפארק. כאשר נשאל על ידי המראיין טרי גרוס (Terry Gross) על מה חשב כאשר כתב את המילים ענה וב שהשיר היה אמור להיות סמלי ולהתייחס לסיום פרשת האהבים. בראיון בעיתון Newsday באוקטובר 2014 הסביר וב:
הכול בשיר היה גלוי. אין בו שום דבר שהוא מפוברק. הזקנים המשחקים דמקה ליד העצים, העוגה שהושארה בגשם, כל הדברים שהשיר מדבר עליהם הם דברים שראיתי במו עיני. וכך זה סוג של קולאז' מוזיקלי של כל פרשת האהבים הזאת שהתנהלה בערך בפארק מקארתור. ... אז, הייתי קצת כמו מכונה רגשית, כמו כל מה שקורה בתוכי היה מתבעבע מתוך הפסנתר ועולה על הנייר
וב והורטון נשארו ידידים, גם לאחר נישואיה לגבר אחר. הפרידה ממנה הייתה גם ההשראה העיקרית ל-By the Time I Get to Phoenix (עד שאגיע לפיניקס), שיר נוסף שווב כתב והלחין. לאחר שנפרד מהורטון שהה וב זמן מה בביתו של הזמר באדי גרקו (Buddy Greco), והשיר נכתב והולחן על גבי הפסנתר של גרקו ובמקור הוקדש לו. גרקו נהג לסיים את כל הופעותיו עם שיר זה במשך ארבעים שנה.
הרעיון לכתוב ולהלחין שיר במבנה קלאסי שבו כמה פרקים שניתן להשמיע ברדיו הגיע לווב כאתגר שהציב לו המפיק המוזיקלי בונס האו (Bones Howe), שהפיק את ההקלטות של ה-The Association. השיר מתחיל כשיר אהבה, ואז משתנה לקינת אוהב. השיר בנוי מארבעה פרקים:
קטע הקדמה ופתיחה בקצב בינוני הקרויה "בפארק" (In the Park) בהערות המקוריות, בנוי סביב פסנתר ונבל, כשאליהם נוספו כלי נשיפה ותזמורת. עיבוד זה מלווה את הבתים העיקריים בשיר ואת המקהלה.
אחר-כך מגיע קטע שקט בקצב איטי הקרוי "אחרי האהבות שבחיי" (After the Loves of My Life).
קטע כלי בקצב מהיר ותוסס הקרוי "אלגרו", בו מובילים תופים וכלי הקשה, המודגש על ידי ריף של כלי נשיפה, והולך ונבנה לקראת שיא תזמורתי.
חזרה בקצב בינוני של הקטע הראשון, המסתיימת במקהלת הסיום ושיא השיר.
גרסת ריצ'רד האריס

"MacArthur Park" הוקלט לראשונה על ידי ריצ'רד האריס, אחרי שפגש את המלחין באירוע התרמה בלוס אנג'לס בשלהי 1967. וב הוזמן על מנת לספק ליווי מוזיקלי לאירוע בפסנתר. באופן מפתיע, האריס, שזה עתה כיכב בסרט קמלוט המבוסס על מחזמר באותו שם, וביצע בסרט כמה שירים, סיפר לווב שהוא רוצה להוציא תקליט לאור. בתחילה לא התייחס וב ברצינות להאריס, אבל אחר-כך הוא קיבל מברק מהאריס שדרש שווב "יבוא ללונדון לייצר תקליט". וב טס ללונדון והשמיע להאריס כמה שירים עבור הפרויקט, אבל אף אחד מהם לא התאים להופעת הבכורה המוזיקלית של האריס בסגנון הפופ. השיר האחרון שווב ניגן להאריס היה "MacArthur Park", שבמקור נכתב עבור חברי להקת ה-The Association שדחו אותו בגלל אורכו, מבנהו המורכב, והמילים יוצאות הדופן. האריס בחר ב-"MacArthur Park".
השיר הוקלט ב-21 בדצמבר 1967 באולפן Armin Steiner's Sound Recorders בהוליווד. כלי קשת, כלי נשיפה מעץ וממתכת נוספו לשיר במהלך שתי פגישות ב-29 וב-30 בדצמבר. המוזיקאים בהקלטה המקורית באולפן כללו חברים מהקולקטיב המוזיקלי הידוע The Wrecking Crew, שפעל בשנות ה-60 וה-70 באולפנים של לוס אנג'לס, ושניגנו ברבים מהלהיטים של אותן שנים. המלווים כללו את האל בליין על התופים, לארי נצ'טל (Larry Knechtel) על הקלידים, ג'ו אוסבורן (Joe Osborn) על גיטרה בס וטומי טדסקו (Tommy Tedesco) ומיק דיזי (Mike Deasy) על גיטרות, יחד עם וב עצמו על צ'מבלו.
השיר נכלל באלבום A Tramp Shining ב-1968, ונבחר להוצאה לאור כסינגל, בחירה יוצאת דופן, בהתחשב באורך השיר ובמבנהו המורכב. הסינגל יצא לאור באפריל 1968, והושמע בתחנת הרדיו WABC‏ 77 ביום שלישי ה-9 באפריל 1968. השיר נכנס ישר למקום ה-79 ברשימת בילבורד הוט 100 ב-11 במאי 1968, וטיפס עד למקום השני ב-22 ביוני 1968, אחרי השיר This Guy's in Love with You של הרב אלפרט (Herb Alpert). הוא הגיע למקום העשירי בסקר Easy Listening של הבילבורד והיה מספר 8 בטבלה השנתית של תחנת הרדיו WABC. הוא הגיע לראש מצעדי המוזיקה באירופה ובאוסטרליה וזכה בפרס גראמי על העיבוד הטוב ביותר המלווה זמר.
ב-1992 ערך העיתונאי דייב בארי מהעיתון Miami Herald סקר בין קוראיו שבחרו בהקלטה של האריס כ"שיר הגרוע ביותר בכל הזמנים", הן בקטגוריה של "מילות השיר הגרועות ביותר" והן בקטגוריה של "השיר הגרוע ביותר בסך הכל". בארי העיר: "קשה להתווכח עם מי שענה לסקר שבחרו בו כגרוע ביותר".
גרסת ריצ'רד האריס > היסטוריית המצעדים > מצעדים שבועיים

| מצעד (1968) | המקום הגבוה ביותר |
| --- | --- |
אוסטרליה: 1
קנדה: 1
אירלנד: 9
בריטניה: 4
בילבורד הוט 100: 2
גרסת ריצ'רד האריס > היסטוריית המצעדים > מצעדים שנתיים

| מצעד (1968) | מקום |
| --- | --- |
אוסטרליה: 9
קנדה: 33
בריטניה: 60
בילבורד הוט 100: 51
גרסאות כיסוי נוספות

גרסת כיסוי ל-"MacArthur Park" הוקלטה על ידי זמר הקאנטרי ויילון ג'נינגס באלבומו מ-1969 "Country-Folk", שכלל את הלהקה המשפחתית הקימברלים (The Kimberlys). גרסה זו הגיעה למקום ה-23 בטבלת Hot Country Songs של בילבורד ולמקום 93 בבילבורד הוט 100, כשהגיע לראשונה למצעד ב-23 באוגוסט 1969. הגרסה זכתה בפרס גראמי לביצוע הקאנטרי הטוב ביותר לצמד או ללהקה ב-1969. בשנת 1969 הוציא הזמר טוני בנט גרסת כיסוי לשיר שהגיע למקום ה-40 במצעד השירים למבוגרים בקנדה.
גרסת ארבע הפסגות מ-1971 הגיעה למקום ה-38 בטבלת בילבורד הוט 100. ולמקום 37 בקנדה. גרסת אנדי ויליאמס מ-1972 לא נכנסה ל-100 הראשונים ובשיא הגיעה למקום ה-102. הגרסה נכנסה למצעד ה-Easy Listening והגיעה למקום ה-26 במהלך חמישה שבועות.
לאחר שביצעה את השיר בהופעות במשך כמה שנים כללה שלישית הנשים The Three Degrees את "MacArthur Park" באלבומם "Album of Love" מ-1982.
ביצוע נוסף היה של ג'סטין הייווארד, סולן המודי בלוז בתקליטו מ-1989 "Classic Blue".
Number 1's

#1's (בעברית: שירי מקום ראשון) הוא שם אלבום האוסף הראשון של הזמרת האמריקאית מריה קארי, המאגד בתוכו את כל להיטי המקום-הראשון בארצות הברית שאותם השיגה במשך העשור הראשון לעבודתה.
רקע

לאחר גירושיה מיו"ר חברת התקליטים ובעלה, טומי מוטולה, הוחלט להוציא למורת רוחה, אלבום שיאגד את כל הסינגלים שלה שהצליחו להגיע למקום הראשון במצעד האמריקאי ומספר רצועות חדשות שטרם שוחררו, וזאת בשל עבודתה באותה עת על סרט בכיכובה, שכידוע יהיה Glitter, שישוחרר בשנת 2001.
לטענתה של קארי, היא אינה מחשיבה את האלבום כ"אלבום הלהיטים הגדולים" שלה, מכיוון ש"השירים המועדפים" עליה לא זכו להיכנס אליו, למעט "Whenever You Call". לכן על פי בקשתה, האלבום אינו כונה "אלבום הלהיטים הגדולים" כפי שהיה מתבקש ממנו להיות.
עניין הוצאת הסינגלים והדיון סביב השירים שמתאימים יותר לרדיו, היה מאז ומתמיד נתון לוויכוח בין קארי למוטולה. היא רצתה ששירים מסוימים מאלבומיה הקודמים, כמו "Underneath The Stars", מ- Daydream, יצאו כסינגל אך מוטולה התנגד. בראיון שהעניקה למגזין "ווייב" סביב הוצאת האלבום, היא אמרה: "הגבלות בזמן הן אלו שמנעו ממני להוציא שירים מסוימים כסינגלים. עבורי זה היה כמו "כנסי לסטודיו! הקליטי יותר! שירי! שירי!"".
רשימת רצועות

"Sweetheart"
"When You Believe"
"Whenever You Call"
"My All"
"Honey"
"Always Be My Baby"
"One Sweet Day"
"Fantasy" (רמיקס)
"Hero"
"Dreamlover"
"I'll Be There"
"Emotions"
"I Don't Wanna Cry" (מופיע במהדורה האמריקאית בלבד)
"Someday"
"Love Takes Time"
"Vision of Love"
"I Still Believe"
"Without You" (מופיע במהדורות הבינלאומיות של האלבום)
"Do You Know Where You're Going To?" (מופיע במהדורות הבינלאומיות של האלבום)
"All I Want for Christmas Is You" (רצועת בונוס ליפן בלבד)
מצעדים ומכירות

השירים החדשים שהוכנסו לאלבום, למרות שמו "מספרי אחד", לא הצליחו כלל להגיע למקום ה-1 במצעד האמריקאי. "Sweetheart", עם ג'רמין דופרי הגיע למיקום נמוך במצעדים, "When You Believe", עם הזמרת ויטני יוסטון שזכה בפרס אוסקר על היותו השיר הטוב ביותר מסרט (לקוח מפסקול הסרט "נסיך מצרים") הגיע רק למקום ה-15 במצעד האמריקאי, אך זכה להצלחה רבה באירופה, "I Still Believe", חידוש לשירה של ברנדה קיי סטארר, הזמרת שעבורה הקליטה קארי קולות רקע לפני הקריירה שלה, הגיע למקום הרביעי במצעד. שיר נוסף שהוקלט מחדש על ידי קארי הוא "?Do You Know Where You're Going To", גרסת כיסוי לשירה המצליח של דיאנה רוס שגם הופיע במיני-אלבום של קארי משנת 2000, Valentines.
האלבום עצמו, נמכר בלמעלה מ-17 מיליון עותקים ברחבי העולם והגיע למקום ה-4 במצעד האלבומים האמריקאי. בישראל הגיע האלבום למעמד אלבום זהב על מכירות של 20,000 עותקים.
מריה קארי וויטני יוסטון בהקלטות של השיר "When You Believe"
Paint Shop Pro

| --- | --- |

צילום מסך של התוכנה
 מפתח:  Corel
 מחזור חיים:  אוגוסט 1990 – הווה (כ־34 שנים) 
 גרסה אחרונה:  2023 (8 באוגוסט 2022) 
 מערכת הפעלה:  חלונות
 סוג רישיון:  קנייני
 קטגוריה:  עורך תמונות מפת סיביות/עורך תמונות וקטורית
 www.corel.com
 
Paint Shop Pro, המכונה גם בקיצור Paint Shop, היא תוכנה מתקדמת לעריכה גרפית מתוצרת תאגיד Corel. 
במקור, פותחה ושווקה התוכנה על ידי חברת Jasc, עד אשר Corel רכשה אותה בשנת 2004.
התוכנה, על גרסאותיה השונות, פועלת על מערכות הפעלה מסוג Windows.
הגרסה הראשונה, 1.0, יצאה לאור בתחילת שנת 1992, בהתחלה כתוכנה חינמית ולאחר מכן בתשלום.
התוכנה צברה פופולריות, בין השאר, הודות לקלות השימוש ולמחירים הנמוכים משמעותית ממחירי התוכנה המתחרה, אדובי פוטושופ.
היצרן ספג בעבר ביקורת על פערי המחירים של המוצר הנמכר בחו"ל לעומת מחירו בארצות הברית.
Metal Scent

| --- | --- |

הלהקה בהופעה חיה ברידינג 3 (תל אביב), 2015
 מוקד פעילות:  ישראל
 תקופת הפעילות:  2004–2006 (הרכב ישן) 2006
 סוגה:  הבי מטאל, הארד רוק, פאוור מטאל, אוריינטל מטאל
 חברת תקליטים:  חברת פונוקול, Crash Music
 חברים
 רמי שלמון, שיאון שלום, דרור יקר, בן מיטל, רונן ציוני
Metal Scent (תעתיק "מטאל סנט", לפעמים נכתב כ־Metal ScenT. מאנגלית, "ריח של מטאל") היא להקת הבי מטאל ישראלית. הלהקה הוקמה ב-2004 תחת השם "ריח מטאל" (בדומה לשם של התוכנית ריח מנטה) וב-2006 שנתה את שמה לגרסה האנגלית Metal Scent בעלת משמעות זהה ושינתה חלק מהרכבה. הלהקה יכולה להיות משויכת לסגנונות של רוק כבד, הבי מטאל ופאוור מטאל, עם השפעות של מוזיקה ים תיכונית (בעיקר באלבום הראשון). שיריהם הם הן בשפה העברית והן בשפה האנגלית.
היסטוריה > ריח מטאל

אלבומה הראשון של הלהקה, ריח מטאל ראה אור ב-2005. אלבום זה ששמו היה זהה לשם הלהקה באותו הזמן הכיל 10 שירים ושילב בין הבי מטאל לבין מוזיקה ים תיכונית ושיריו היו גרסות כיסוי של שירים ים תיכוניים ידועים והשתתפו בו זמרי אורח ידועים רבים לצד חברי הלהקה. אלבום זה זכה להצלחה והוביל לחתימת חוזה עם הפקה Crash Music לאלבום שני. 4 סינגלים של הלהקה שודרו בתכנות הרדיו בישראל.
היסטוריה > Metal Scent

ב-2006 הלהקה שנתה את שמה לגרסה האנגלית והרכבה היה מבוסס על מייסדיה - רונן ציוני (מתופף להקת "גאיה"), דרור יקר הגיטריסט ורמי שלמון הזמר עם שינויים בגזרת הגיטריסט השני והבסיסט. האלבום שני הקרוי Metal ScenT הכיל גרסות כיסוי לשירים ידועים באנגלית משנות ה-60 לצד חומר מקורי של הלהקה. האלבום מכיל 6 גרסאות כיסוי ו־5 שירים מקוריים שנכתבו לטענת הלהקה בלחץ זמן כבד מאוד.
ב-2011 יצא אלבום שלישי בשם "Homemade" והוא היה לאלבום הראשון של הלהקה המכיל שירים מקוריים בלבד בשפה אנגלית. האלבום הוקלט ברובו באולפנים ביתיים של חברי הלהקה וזה הביא לשמו "תוצרת בית", האלבום ספג ביקורת חיובית. במהלך מגפת הקורונה בישראל הוקלט אלבום האולפן The Mask, הכולל 12 שירים.
במהלך תקופת הקורונה הוקלט את אלבומם החמישי The Mask באולפן הפרטי של מתופף הלהקה. האלבום שוחרר בינואר 2021 וכולל 12 שירים מקוריים.
חברי הלהקה

רונן ציוני - תופים
דרור יקר - גיטרה
רמי שלמון - שירה
בן מיטל - גיטרה בס
שיאון שלום- גיטרה
חברי הלהקה > חברי להקה לשעבר

אמיר סולומון - גיטרה בס (ריח מטאל)
אמיר גרינברג - גיטרה (ריח מטאל)
שחר כהן - גיטרה בס
יניב עבודי - גיטרה
מיכאל עינבר - גיטרה
דיסקוגרפיה

ריח מטאל (2005, תחת השם הישן)
Metal Scent ‏ (2006)
Homemade‏ (2011)
The Mask ‏ (2021)
הערות שוליים

↑  Metal Scent / Bio
↑  Homemade, אתר metal-temple
| --- | --- |
בקרת זהויות :  MusicBrainz: 0850ec1d-54d6-45af-8ddc-5bc4840b522a 
הלהקה בהופעה חיה, 2015
סולן הלהקה
שני הגיטריסטים
No.6 Collaborations Project

No.6 Collaborations Project הוא האלבום הרביעי במספר של הזמר האנגלי אד שירן. האלבום יצא לאור ב-12 ביולי 2019 דרך אסילום רקורדס ואטלנטיק רקורדס. האלבום הוא המשך למיני-אלבום של שירן מ-2011 "No. 5 Collaborations Project", האלבום כולל הופעות אורח של אמנים כמו ג'סטין ביבר, קמילה קביו, אמינם, 50 סנט, קארדי בי ועוד.
רשימת רצועות

| מס' | שם | משך |
| --- | --- | --- |
| 1. | Beautiful People (בשיתוף חאליד)   | 3:17 |
| 2. | South of the Border (בשיתוף קמילה קביו וקארדי בי)   | 3:24 |
| 3. | Cross Me (בשיתוף צ'אנס הראפר ו-PnB Rock)   | 3:26 |
| 4. | Take Me Back to London (בשיתוף סטורמזי)   | 3:09 |
| 5. | Best Part of Me (בשיתוף יבה)   | 4:03 |
| 6. | I Don't Care (יחד עם ג'סטין ביבר)   | 3:39 |
| 7. | Antisocial (יחד עם טראוויס סקוט)   | 2:41 |
| 8. | Remember the Name (בשיתוף אמינם ו-50 סנט)   | 3:27 |
| 9. | Feels (בשיתוף יאנג ת'אג וג'יי האס)   | 2:30 |
| 10. | Put It All On Me (בשיתוף אלה מאי)   | 3:17 |
| 11. | Nothing On You (בשיתוף פאולו לונדרה ודייב)   | 3:20 |
| 12. | I Don't Want Your Money (בשיתוף H.E.R.)   | 3:24 |
| 13. | 100 Nights (בשיתוף מיק מיל וא בוגי ויט דה הודי)   | 3:32 |
| 14. | Way to Break My Heart (בשיתוף סקרילקס)   | 3:10 |
| 15. | Blow (יחד עם ברונו מארס וכריס סטייפלטון)   | 3:29 |
| משך כולל: | משך כולל: | 49:48 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 2 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  ארצות הברית | Rolling Stone Top 200 | 1 |
|  גרמניה | GfK – טופ 100 | 2 |
|  דנמרק | היטליסטן | 2 |
|  הונגריה | Mahasz | 1 |
|  הממלכה המאוחדת | מצעד האלבומים הבריטי | 1 |
|  יפן | אוריקון | 6 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 2 |
|  פינלנד | המצעדים הפיניים הרשמיים | 1 |
|  צ'כיה | ČNS IFPI | 1 |
|  צרפת | SNEP | 2 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 61 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 45 |
|  ניו זילנד | המצעד הניו זילנדי הרשמי | 36 |
היסטוריית יציאות

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולמי | 12 ביולי 2019 | תקליטור • הזרמת מוזיקה • הורדה דיגיטלית | אסילום • אטלנטיק |  |